b'\n_START_ARTICLE_\nCepecepetav\xc4\x8dek\n_START_PARAGRAPH_\nCepecepetav\xc4\x8dek je literarni lik, ki nastopa v istoimenski zgodbi Leopolda Suhodol\xc4\x8dana.\n_START_SECTION_\nO avtorju\n_START_PARAGRAPH_\nLeopold Suhodol\xc4\x8dan se je rodil 10. avgusta 1928 v \xc5\xbdireh v Poljanski dolini._NEWLINE_Najpomembnej\xc5\xa1i del svojega literarnega ustvarjanja je posvetil otrokom. Njegova mladinska proza je bila tista, zaradi katere je postal eden izmed najpomembnej\xc5\xa1ih slovenskih piscev. Njegova dela so prevedena v petindvajset tujih jezikov in \xc5\xa1e danes izhajajo nekateri ponatisi._NEWLINE_Za otroke je urejal revijo Kurir\xc4\x8dek, bil pa je tudi soustanovitelj bralne zna\xc4\x8dke v Sloveniji.\n_START_SECTION_\nObnova zgodbe\n_START_PARAGRAPH_\nMama je vsako jutro odpeljala Polonco k sosedi. Med igranjem na travi je na\xc5\xa1la poleno in ga poimenovala Cepecepetav\xc4\x8dek, ker je sme\xc5\xa1no cepetal. Naslednji dan ga je odpeljala v muzej igra\xc4\x8d. Odlo\xc4\x8dila se je, da ga bo pustila med igra\xc4\x8dami in se odpravila domov. Ko ga je naslednji dan \xc5\xa1la iskati, je bil muzej zaprt, zato se je splazila vanj skozi zadnja vrata. Cepecepetav\xc4\x8dka je na\xc5\xa1la tam, kjer ga je pustila. Ko je hotela ven, so bila vrata zaklenjena. Od iskanja izhoda je postala utrujena in je zaspala. Zjutraj je paznik na\xc5\xa1el Polonco na tleh pri vratih in se je razveselil, saj so jo iskali cel dan. Polonca in Cepecepetav\xc4\x8dek sta od\xc5\xa1la domov.\n_START_SECTION_\nPredstavitev lika\n_START_PARAGRAPH_\nCepecepetav\xc4\x8dek je kos polena, ki ga je deklica na\xc5\xa1la na travi. Ime je dobil, ko je z njim poskakovala po mizi in se ji je zdelo zanimivo in sme\xc5\xa1no, kako cepeta.'